

**Kereked nádas kupa**

**2023. augusztus 5-6.**

Optimist One-Design versenyzőknek

Optimist Fröcsi – kezdő versenyzőknek

RS Feva amatőr versenyzőknek

420-as amatőr versenyzőknek





**ÓVD A BALATON TISZTASÁGÁT!**

1. **Szabályok:**
	1. A versenyt A vitorlázás versenyszabályaiban (The Racing Rules of Sailing, továbbiakban RRS) meghatározott szabályok szerint rendezik. A szabály meghatározásának (g) pontja szerint más dokumentumok:
		1. Magyar Vitorlás Szövetség Versenyrendelkezései (továbbiakban: VR),
		2. a Magyar Vitorlás Szövetség Reklámszabályzata,
		3. az érintett hajóosztályok osztályelőírásai,
		4. a P függelék a versenyen érvényes
2. **Résztvevők és díjazás:**
	1. Optimist One-Design **versenyhajók** (összevontan piros, fehér és zöld flotta) besorolásai, és megkülönböztető jelzései:
		1. *Optimist Piros Flotta – Piros megkülönböztető szalaggal a gaff tetején:*
			1. Harmadéves Nádas Kupa versenyzők: a korábbi években már két évet a Nádas Kupa sorozatban versenyző sportolók.
			2. A piros flottán belül az alábbi csoportok kerülnek felállításra és díjazásra:
				1. Díjazott: 1-3. helyezett
		2. *Optimist Fehér Flotta – Fehér megkülönböztető szalaggal a gaff tetején:*
			1. Másodéves Nádas Kupa versenyzők: egy évet a Nádas Kupa sorozatban már versenyző sportolók, akik korábban (2022 vagy régebben) versenyeztek már a sorozatban.
			2. A fehér flottán belül az alábbi korcsoportok kerülnek felállításra:
				1. U15 2008, 2009, 2010, 2011-ben születettek (díjazott: 1-6. helyezett)
				2. U11 (11 év alattiak): 2012-ben vagy utána születettek (díjazott: 1-3. helyezett)
		3. *Optimist Zöld Flotta – Zöld megkülönböztető szalaggal a gaff tetején.*
			1. első éves kezdő versenyzők, akik 2022-ben vagy korábban nem vettek részt a Nádas Kupa sorozat versenyein. A Zöld Flottán belül a következő korcsoportok kerülnek felállításra:
				1. U15 2008, 2009, 2010, 2011-ben születettek (díjazott: 1-6. helyezett)
				2. U11 (11 év alattiak): 2012-ben vagy utána születettek (díjazott: 1-6. helyezett)
	2. Optimist Fröcsi: díjazott: 1-3. helyezett
	3. RS FEVA kétszemélyes hajók
		1. Lány, fiú vagy vegyes párosok az osztály szabályzata szerint
		2. Értékelésre kerül: 1-3, illetve a legjobb tisztán lány páros
	4. 420-as kezdők:
		1. Kezdő párosok, akik még nemzetközi versenyeken nem indultak.
		2. Lány, fiú vagy vegyes párosok az osztály szabályzata szerint
		3. Értékelésre kerül: 1-3, illetve a legjobb tisztán lány páros
3. **Nevezések:**
	1. A regattákra a nevezések az MVSZ Vihar rendszerén keresztül történik, valamint e-mailben a klubedzőkön keresztül / általuk összegyűjtve kell eljuttatni a rendező klubhoz (info@kereked.hu). Ennek az e-mailes nevezésnek tartalmaznia kell a hajó vitorlaszámát, a versenyző születési évét, és piros, fehér, zöld flotta és korcsoport besorolást.
		1. Nevezési díj: 9.000 Ft / fő
	2. Fizetés módja: banki utalással, legkésőbb 2023. augusztus 4. 18:00-ig a klub 10200940-20115618 számú, K&H banknál vezetett számlára. A közleményben kérjük a nevezést azonosító információt feltüntetni (vitorlaszám, versenyző neve, egyesülete). A kötelezően kiállítandó számlához a vevő adatait (magánszemély esetén is) az info@kereked.hu címre kérjük megküldeni az alábbi adatokkal: vevő neve, címe, adószáma, vitorlaszám, versenyző neve. Készpénzben fizetés a regisztráció alatt lehetséges.
4. **Versenyprogram:**

|  |  |  |
| --- | --- | --- |
| Dátum | Idő |  |
| 2023. augusztus 4. | 16.00-19.00 | Regisztráció |
| 2023. augusztus 5-6. | 9.30 | Megnyitó és kormányosi |
| 2023. augusztus 5-6. | 11.00 | Napi első futam figyelmez­tető jelzésének tervezett időpontja |

* 1. A verseny 6 futamra tervezett, a futamok célzott időtartama max. 30 perc.
	2. Egy nap egy osztálynak maximum 3 futam rendezhető.
	3. Augusztus 6.-án az utolsó lehetséges figyelmeztető jelzés időpontja 15:00.
1. **Helyszín:**
	1. Az esemény kikötője: Kereked Vitorlás Klub, Csopak 8229 Örkény István sétány 14.
	2. A versenypálya a kikötő előtti vízen lesz kihelyezve.
2. **Versenypályák:**
	1. Pályarajz:



* 1. Pályajelek:
		1. Felfújható élénk színű bóják. A bójákat balkéz-felöl kell elhagyni.
		2. A rajt- és célvonal telepített, végeit a Versenyvezetőségi hajók narancs lobogóval ellátott árboca és narancs zászlóval ellátott bója jelzik.
		3. Rajtsorrend: 420, RS Feva, Optimist
	2. Általános visszahívás esetén a rajtsorrend nem változik. Ha a szélviszonyok megengedik, egy adott osztály ráindított futamait az osztály utolsó hajójának célba érkezése után, a többi osztály célba érkezését nem megvárva, nem feltétlenül az eredeti sorrendben indítja a Versenyvezetőség.
1. **Büntetések:**
	1. Az RRS 44.1 és P2.1 szabályok úgy módosulnak, hogy a kétfordulós büntetést az egyfordulós büntetés váltja fel.
2. **Óvások és orvoslati kérelmek:**
	1. Óvási űrlapok a versenyirodán kaphatók. Az óvásokat oda kell benyújtani a megfelelő határidőn belül.
	2. A Nádas Kupákon az óvásokat az óvási bizottság nyílt tárgyalás formájában, magyarázó, megbeszélő szellemben tartja meg, ahol az egész mezőny részt vehet. Óvás hiányában is lehet szabálymagyarázó megbeszélést tartani a futamok után este, ha erre van idő és alkalom.
3. **Időkorlátozás:**
	1. A futam teljesítésének időkorlátozása az első célba érő hajó számára 40 perc; mezőnynek az osztálya elsőnek célba érő után 20 perccel.
4. **Hivatalos hajók:**
	1. A regatta rendezésében közreműködő motorosokat RC feliratú lobogó jelöli.
5. **Edzők, csapatvezetők, kísérő motorosok, mentési terv:**
	1. Nevezéskor meg kell adni az edzők, csapatvezetők és kísérőmotorosok nevét és kísért versenyzők vitorlaszámait. Egy kísérőmotoros legfeljebb tíz hajó felügyeletét vállalhatja. Minden kísérőmotoros legyen képes rádión kommunikálni a rendezőséggel (VHF).
	2. A versenyzőket kísérő motorosok – a közvetlen mentés esetét kivéve – a pálya területére csak kis sebességgel, minimális hullámkeltéssel mehetnek be, de csak úgy, hogy a versenyben levő hajók útját 50 m távolságban nem keresztezhetik. A Zöld Flotta versenyzőinek szóban minimális külső segítség is adható; egyértelmű szabálytalanság tapasztalása esetén a pályán lévő Edzőktől elvárt, hogy egyfordulós büntetésre kötelezzék a versenyzőt. Minden edzőnek köteles tájékoztatnia a Versenyvezetőséget arról, ha valamely versenyzője feladja a regattát vagy valamely más okból idő előtt elhagyja az edzőpálya területét. A mentőmellény viselése a mentőmotorosok személyzetének is erősen ajánlott. A regatta mentési terve alapján minden edző a saját versenyzőiért felelős.
6. **Biztonsági előírások [DP]:**
	1. A versenyen, a vízen lévő hajókban – a rövid öltözködés esetét leszámítva – a mentőmellény viselése folyamatosan kötelező.
7. **Felelősség kizárása:**
	1. A verseny rendezősége nem vállal felelősséget sem a hajók, sem a versenyzők versenyre való alkalmassága tekintetében. Úgyszintén nem vállal felelősséget és szavatosságot a versenyen előforduló balesetek és anyagi károk vonatkozásában. A versenyzők a nevezésükkel kijelentik, hogy a versenykiírás feltételeit elfogadják, és azoknak megfelelnek.
8. **Médiajogok:**
	1. A nevezők részvételükkel – illetve ha azok 16 éven aluliak, akkor az értük felelős személy külön hozzájárulással – automatikusan hozzájárulnak, hogy a regatta ideje alatt ellenszolgáltatás nélkül, bármikor készítsenek róluk bármilyen mozgó- és állóképfelvételeket és más anyagokat. Az anyagok felhasználásáról az MVSZ adatkezelési tájékoztatója ad pontos iránymutatást.
9. **További információk:**
	1. További információkért kérjük, vegye fel a kapcsolatot a rendező szervezettel: Kereked Vitorlás Klub, Weöres Márta, weores.marta@kereked.hu Tel: +36 30 269 1393, Gábor Zoltan, kikotovezeto@kereked.hu Tel: +36 230 200 0583

 **JÓ SZELET!**